แบงก์ขึ้นดอกเบี้ยดูดเงินฝากปลายปี
ธนาคารธนชาต และธนาคารนครหลวงไทย ประกาศปรับขึ้นดอกเบี้ยเงินฝากประจำ&nbsp; และตั๋วแลกเงินทุกระยะเวลา สูงสุดถึง 0.50% เป็นทางเลือกให้ผู้ต้องการออมเงินหรือลงทุน&nbsp;&nbsp;&nbsp;&nbsp;
15 ธ.ค. 2553

ธนาคารธนชาต และธนาคารนครหลวงไทย ประกาศปรับขึ้นดอกเบี้ยเงินฝากประจำ  และตั๋วแลกเงินทุกระยะเวลา สูงสุดถึง 0.50% เป็นทางเลือกให้ผู้ต้องการออมเงินหรือลงทุน     
นายประพันธ์  อนุพงษ์องอาจ  ผู้ช่วยกรรมการผู้จัดการ  ธนาคารธนชาต เปิดเผยว่า จากการที่คณะกรรมการนโยบายการเงิน (กนง.) ธนาคารแห่งประเทศไทย ปรับขึ้นดอกเบี้ยนโยบายเป็น 2.00% และธนาคารพาณิชย์หลายแห่งได้ทยอยปรับขึ้นดอกเบี้ยเงินฝากกัน   เพื่อเป็นการเพิ่มขีดความสามารถในการแข่งขัน     และเป็นทางเลือกที่ดีแก่ผู้ที่ต้องการออมเงิน    ธนาคารธนชาตและธนาคารนครหลวงไทย จึงได้ปรับขึ้นดอกเบี้ยเงินฝากประจำ และตั๋วแลกเงิน โดยมีรายละเอียด ดังนี้ 
เงินฝากประจำ 3 เดือน อัตราดอกเบี้ยเดิม 1.05 -1.10% ปรับเป็น 1.20% - 1.30%  เงินฝากประจำ 6 เดือน เดิม 1.20-1.40% ปรับเป็น 1.50% - 1.60%   เงินฝากประจำ 9 เดือน เดิม 1.40% ปรับเป็น 1.75%  เงินฝากประจำ 12 เดือน เดิม 1.35 – 1.50% ปรับเป็น 1.75%  เงินฝากประจำ 15 เดือน เดิม 1.50% ปรับเป็น 1.75%   เงินฝากประจำ 24 เดือน เดิม 2.00 - 2.25% ปรับเป็น 2.25% - 2.50% เงินฝากประจำ 36 เดือน    เดิม     2.25 % ปรับเป็น 2.65%   และ เงินฝากปลอดภาษี 24 เดือน เดิม 2.00% ปรับเป็น 2.50% ตั๋วแลกเงิน 7 วัน อัตราดอกเบี้ยเดิม 1.20% ปรับเป็น 1.50%  ตั๋วแลกเงิน 14 วัน  ตั๋วแลกเงิน 1 เดือน และ 2 เดือน  เดิม 1.30% ปรับเป็น 1.50%   ตั๋วแลกเงิน 3 เดือน และ 4 เดือน เดิม 1.50% ปรับเป็น 1.60%   ตั๋วแลกเงิน 6 เดือน และ 9 เดือน เดิม 1.60% ปรับเป็น 1.75%    ตั๋วแลกเงิน 12 เดือน เดิม 1.70% ปรับเป็น 2.00% 
ขณะที่ธนาคารกรุงเทพ ก็ได้ออกผลิตภัณฑ์เงินฝากประจำ ระยะเวลาการฝาก 15 เดือน อัตราดอกเบี้ย 2.25% โดยธนาคารจะจ่ายดอกเบี้ยเมื่อครบระยะเวลาการฝาก กำหนดจำนวนเงินฝากแต่ละยอดไม่ต่ำกว่า 10,000 บาท และสามารถฝากเพิ่มเติมได้โดยแต่ละยอดฝากต้องไม่ต่ำกว่า 10,000 บาทเช่นเดียวกัน เริ่มตั้งแต่วันที่ 15  ธ.ค.นี้จนถึง 5 มกราคม 2554 นับเป็นอีกหนึ่งทางเลือกสำหรับลูกค้าที่สนใจในผลิตภัณฑ์ทางด้านการออม